കോളജ് തുറക്കും മുന്പ് വിദ്യാര്ഥികള് ഒരു ഡോസ് വാക്സിനെങ്കിലും എടുക്കണമെന്ന് മന്ത്രി അവസാന വര്ഷ ബിരുദ, ബിരുദാനന്തര വിദ്യാര്ഥികള്ക്ക് കോളജുകള് തുറക്കുന്നതിനാല് അവര്ക്ക് കോവിഡ് വാക്സിനേഷന് സൗകര്യമൊരുക്കുമെന്ന് ആരോഗ്യ വകുപ്പ് മന്ത്രി വീണാ ജോര്ജ്. കaളജുകളിലെത്തുന്നതിന് മുമ്ബായി എല്ലാ വിദ്യാര്ഥികളും കോവിഡ് വാക്സിന് ഒരു ഡോസെങ്കിലും എടുക്കേണ്ടതാണ്. രണ്ടാമത്തെ ഡോസ് സ്വീകരിക്കാന് കാലാവധി ആയിട്ടുള്ളവര് രണ്ടാമത്തെ ഡോസ് വാക്സിനും സ്വീകരിക്കേണ്ടതാണ്. വിദ്യാര്ഥികള്ക്ക് വാക്സിന് ലഭിക്കുന്നതിനായി തൊട്ടടുത്തുള്ള ആരോഗ്യ പ്രവര്ത്തകരുമായോ ആശ വര്ക്കര്മാരുമായോ ബന്ധപ്പെടണമെന്നും മന്ത്രി വ്യക്തമാക്കി.സര്ക്കാര് വാക്സിനേഷന് കേന്ദ്രങ്ങളില് നിന്നും വാക്സിന് സൗജന്യമായി ലഭ്യമാണ്. തെരഞ്ഞെടുക്കപ്പെട്ട സ്വകാര്യ ആശുപത്രികളില് നിന്നും സര്ക്കാര് നിശ്ചയിച്ചിട്ടുള്ള നിരക്കില് കോവിഡ് വാക്സിന് ലഭിക്കുന്നതാണ്. ഇപ്പോള് നല്കിക്കൊണ്ടിരിക്കുന്ന രണ്ട് വാക്സിനുകളായ കോവിഷീല്ഡും കോവാക്സിനും കോവിഡിനെ പ്രതിരോധിക്കാന് ഒരു പോലെ സുരക്ഷിതവും ഫലപ്രദവുമാണെന്നും മന്ത്രി അറിയിച്ചു.